Tatergit

Tutlayin titergiyin (s tmaceɣt : ⵜⴰⵓⴰⵏⵏⵜ ⵜⴰⵏ ⵜⵎⴰⵛⵈ neɣ ⵜⴰⵎⴰⵌⵈ ) d afurk seg tegrawt n tutlayin timaziɣin s wacu ttmeslayen Imuhaɣ deg Uneẓruf Ameqran , dɣa d tutlayin-a kan i mazal ggẓent (ḥerzent) talɣa n tira n ugemmay Tifinaɣ-Aliban yettusemman daɣen tifinaɣ tamzikt.

Llant kuẓ n tutlayin titergiyin ( Tayirt , Tamaceɣt , Tamahaɣt , Tawellemt ) ttmeslayen yisen-tt ugar n 5 n imelyan n itergiyen di tmura n Nijer , Libya , Lezzayer , Mali yakk d Burkina Faso . Akken i llant kra n tɣerfin n itergiyen yettidiren di Ččad d Tunes d Nijirya d Sudan .

Addad

Tatergit tettemgerrad deg tama ɣer tayeḍ. Tatergit n Uhaggaṛ (tin umi ɣɣaren tahaggaṛt neɣ tamaheɣt), ssawalen-tt deg wenẓul n Lezzayer. Tamaceq ssawalen-tt deg Mali g Uẓawad , ma d tamajeq/tayirt ssawalen-tt deg Nnijer . Tutlayt-a mazal tettwaru ar ass-a s ugemmay n tfinaɣ, maca, deg Nnijer ed Mali, llan wid ay tt-yettarun s ugemmay alatini. Tamaceɣt ssawalen-tt daɣen deg Libya akekd Burkina Faso, am wakken ay llan cwiṭ n Yimuhaɣ deg Nijirya d Ččad .

Tiwelhiwin